রেবারী
রেবারী বা রাবারি উপজাতি মূলত ভারতের একটি জাতিগত গোষ্ঠী। এই উপজাতিরা রেবাড়ি, রায়কাস এবং দেওয়াসি নামেও পরিচিত। এই উপজাতিরা ভারতের উত্তর, মধ্য এবং পশ্চিমের রাজ্যগুলিতে ছড়িয়ে রয়েছে। ভারতের গুজরাত, রাজস্থান এবং পাঞ্জাব প্রদেশে এদের বেশি দেখা যায়। এছাড়া এই উপজাতি পাকিস্তানের সিন্ধুতেও রয়েছে। রাবারি পুরুষরা গবাদিপশু পালনে তাদের বেশিরভাগ সময় ব্যয় করে। রাবারি মহিলারা গ্রামে থেকে দিনের বেশিরভাগ সময় নানারকম সূচিকর্ম তৈরি করেন, ছোট ছোট গ্রামগুলি পরিচালনায় সাহায্য করেন এবং আর্থিক দায়বদ্ধতাও সামলান।